|  |
| --- |
|  **4** |

# **ΕΝΔΙΑΜΕΣΟΙ ΦΟΡΕΙΣ**

**ΟΡΙΣΜΟΣ. ΑΡΜΟΔΙΟΤΗΤΕΣ. ΟΡΓΑΝΩΣΗ.**

Το παράρτημα 4 περιλαμβάνει αναλυτικές πληροφορίες και συμπληρώνει τα εξής στοιχεία του βασικού κειμένου περιγραφής του ΣΔΕ:

2.1.3 Καθορισμός των καθηκόντων που ανατίθενται επίσημα από τη Διαχειριστική Αρχή, προσδιορισμός των Ενδιάμεσων Φορέων και της μορφής της ανάθεσης. *Περιγράφονται οι περιπτώσεις στις οποίες Ενδιάμεσοι Φορείς (ΕΦ) δύναται να αναλάβουν τη διαχείριση μέρους του ΕΠ ή συγκεκριμένα καθήκοντα της ΔΑ, καθώς δεν έχουν οριστεί ΕΦ για το Πρόγραμμα, μέχρι την ημερομηνία υποβολής του ΣΔΕ.*

2.2.1 Οργανόγραμμα και καθορισμός των καθηκόντων των Μονάδων (περιλαμβανομένου του σχεδίου κατανομής των κατάλληλων ανθρώπινων πόρων με τις απαραίτητες δεξιότητες).

1.3.3 Στοιχεία Επικοινωνίας ΕΦ (ονομασία, διεύθυνση και αρμόδιος επικοινωνίας).

*Όσον αφορά τα σημεία 2.2.1 & 1.3.3 θα συμπληρωθούν τα σχετικά στοιχεία στην περίπτωση που θα οριστεί, σε μεταγενέστερο χρόνο από την υποβολή της περιγραφής του ΣΔΕ, Ενδιάμεσος Φορέας για το Πρόγραμμα.*

|  |
| --- |
| **4.1 ΟΡΙΣΜΟΣ ΕΝΔΙΑΜΕΣΩΝ ΦΟΡΕΩΝ**  |

Στα άρθρα 13 και 65 του Νόμου 4314/2014 προβλέπεται η περίπτωση στην οποία, Ενδιάμεσοι Φορείς (ΕΦ) αναλαμβάνουν ή δύναται να αναλάβουν τη διαχείριση μέρους του ΕΠ ή συγκεκριμένα καθήκοντα της ΔΑ. Συγκεκριμένα, στο πλαίσιο του παρόντος ΣΔΕ:

* Προβλέπεται η δυνατότητα ορισμού ΕΦ τη διαχείρισης μέρους της προτεραιότητας 4 του ΕΠ για δράσεις βιώσιμης ανάπτυξης περιοχών αλιείας και υδατοκαλλιέργειας, μετά από εισήγηση του Γενικού Γραμματέα Αγροτικής Πολιτικής & Κοινοτικών Πόρων.
* Προβλέπεται η δυνατότητα ανάθεσης συγκεκριμένων καθηκόντων της ΔΑ για άλλες δράσεις ή Μέτρα του ΕΠ, μετά από εισήγηση του Γενικού Γραμματέα Αγροτικής Πολιτικής και Διαχείρισης Κοινοτικών Πόρων.

Ο ορισμός ΕΦ για την ανάληψη της διαχείρισης μέρους του ΕΠ ή συγκεκριμένων καθηκόντων της ΔΑ του ΕΠ προϋποθέτει έκδοση Απόφασης του Υπουργού Αγροτικής Ανάπτυξης και Τροφίμων.

* Όσον αφορά τον Ενδιάμεσο Φορέα Διαχείρισης Πράξεων κρατικών ενισχύσεων που είχε οριστεί δυνάμει των διατάξεων του ν. 3614/2007, εξακολουθεί να ασκεί τα καθήκοντά του *για τις Πράξεις των ΕΠ της περιόδου 2007-2013 που μεταφέρονται σε ΕΠ της περιόδου 2014-2020*, υπό τους ίδιους όρους που διαλαμβάνονται στη σχετική πράξη ορισμού του, έως την ημερομηνία έναρξης ισχύος της απόφασης αναδιάρθρωσης της Ειδικής Υπηρεσίας Διαχείρισης ΕΠ Αλιείας και Θάλασσας. Μετά την ημερομηνία αυτή τα συγκεκριμένα καθήκοντα μεταφέρονται στις αρμόδιες Μονάδες όπως αυτά περιγράφονται στην εν λόγω απόφαση αναδιάρθρωσης (άρθρο 63(στ) του ν. 4314/2014).

Οι αρμοδιότητες που αναλαμβάνουν οι Ενδιάμεσοι Φορείς δε δύναται να μεταβιβαστούν από αυτούς σε άλλους ΕΦ, με την επιφύλαξη των άρθρων 34, 37 και 38 του Κανονισμού (EE) 1303/2013.

Για τον ορισμό ενός Ενδιάμεσου Φορέα, στο Εγχειρίδιο Διαδικασιών ΣΔΕ περιλαμβάνεται συγκεκριμένη Διαδικασία (*ΔV\_1: Ορισμός Ενδιάμεσου Φορέα*), η οποία περιγράφει τις προϋποθέσεις και τον τρόπο ορισμού ενός ικανού ΕΦ.

|  |
| --- |
| * 1. **ΑΡΜΟΔΙΟΤΗΤΕΣ/ ΚΑΘΗΚΟΝΤΑ ΠΟΥ ΑΣΚΟΥΝΤΑΙ ΑΠΟ ΤΟΥΣ ΕΝΔΙΑΜΕΣΟΥΣ ΦΟΡΕΙΣ**
 |

Οι αρμοδιότητες/καθήκοντα που αναλαμβάνει ένας Ενδιάμεσος Φορέας προσδιορίζονται και εξειδικεύονται σε Απόφαση ορισμού/ ανάθεσης.

Το σύνολο των αρμοδιοτήτων/ καθηκόντων που δύναται να αναλάβει ένας ΕΦ, αποτυπώνονται σε *Υποδείγματα*, που συνοδεύουν τη Διαδικασία του Εγχειριδίου *ΔV\_1: Ορισμός Ενδιάμεσου Φορέα.* Η ΔΑ, αξιοποιώντας τα υποδείγματα αυτά, ανά περίπτωση επιλέγει και συμπεριλαμβάνει το σύνολο ή τμήμα των αρμοδιοτήτων/καθηκόντων αυτών, ώστε να εκδοθούν οι σχετικές Υπουργικές Αποφάσεις κατά τα αναφερόμενα στο κεφάλαιο 4.1.

Μέχρι την παρούσα ημερομηνία αναφοράς δεν έχουν οριστεί ΕΦ για το ΕΠ. Για ΕΦ που ενδεχομένως θα οριστούν σε μεταγενέστερο χρόνο από την υποβολή της περιγραφής του ΣΔΕ, οι αντίστοιχες πληροφορίες θα συμπεριληφθούν στο παρόν **Παράρτημα 4 «Ενδιάμεσοι Φορείς».** Επιπλέον,η ΔΑ κοινοποιεί στην ΕΑΣ, στην Αρχή Πιστοποίησης και στην Αρχή Ελέγχου την Απόφαση Ορισμού/ Ανάθεσης κάθε νέου ΕΦ.